ขอคำแนะนำเกี่ยวกับกองทุน KFGPE-UI หน่อย
กองทุน KFGPE-UI คืออะไร?
กองทุน KFGPE-UI คือกองทุนของค่าย บลจ. กรุงศรี ที่เปิดโอกาสให้นักลงทุนชาวไทยได้ลงทุนในบริษัทที่ยังไม่จดทะเบียนในตลาดหลักทรัพย์และมีโอกาสเติบโตสูง บริหารโดยบลจ. ระดับโลกอย่าง Schroder อยู่ในวงการมานับร้อยปี โดยกองทุน KFGPE-UI จะเข้าลงทุนในกองทุนต่างประเทศชื่อ Schroder GAIA II Global Private Equity Fund, Class C Accumulation USD (กองทุนหลัก) ในสัดส่วนไม่น้อยกว่า 80% ของ NAV และกองทุนมีความเสี่ยงอยู่ที่ระดับ 8+

การลงทุนในบริษัทนอกตลาดหลักทรัพย์ เสี่ยงสูง! จริงหรือ?
ใครหลายคนในสายการลงทุนและการเงินคงคุ้นเคยกับทฤษฎี Modern Portfolio Theory ที่สอนให้เรากระจายความเสี่ยงในหลากสินทรัพย์อย่างเหมาะสมเพื่อลดความเสี่ยงด้านความผันผวน โดยให้สมมติฐานไว้ว่าสินทรัพย์ที่มีความเสี่ยงสูงจะให้ผลตอบแทนได้สูง ในขณะเดียวกันสินทรัพย์ที่มีความเสี่ยงต่ำก็อาจจะให้ผลตอบแทนได้ต่ำ

แต่ถึงอย่างนั้นอีกฝากหนึ่งของทฤษฎีดังกล่าวก็ได้มีการกล่าวว่าความผันผวนไม่ได้เป็นตัวชี้วัดความเสี่ยงที่แท้จริงและราคาที่ผันผวนเป็นเพียงแค่การซื้อขายไปมาตามอารมณ์ของนายตลาดแต่เพียงเท่านั้น และบ่อยครั้งที่ราคาสินทรัพย์ปรับตัวลงมาก ๆ เราอาจได้สินทรัพย์ที่สามารถสร้างผลตอบแทนได้สูง ในขณะที่ความเสี่ยงจำกัด

ซึ่งการวิพากวิจารณ์ดังกล่าวเห็นได้ในนักลงทุนระดับท็อปของโลก เช่น คุณ Warren Buffett

ซึ่งหากคุณ “เชื่อ” ในแนวคิดดังกล่าวและพร้อมนำไปปรับใช้ กองทุน Schroder GAIA II Global Private Equity Fund, Class C Accumulation USD (กองทุนหลัก) เป็นอีกกองทุนหนึ่งที่ให้ความสำคัญกับเรื่องดังกล่าวเช่นเดียวกัน และพร้อมพาคุณโลดแล่นไปในโลกของการลงทุนนอกกระแสที่อาจสร้างการเติบโตได้ในระดับสูงภายใต้ความเสี่ยงที่คิดมาแล้ว
ตลาดการเงิน & ผลิตภัณฑ์และบริการทางการเงิน,ความรู้ทางการเงิน